6 ISIGIDIMI SAMAXOSA, AUGUST 1, 1875.

Alexandria, June 11, 1875.

Mhleli *we Sigidimi Samaxosa,* lento ibutywala base Mlungwini iyasigqiba kanye, seside sanjenga Malawu. Lento utywala ingakwenza ukuba wenze into obungeze uyenze nxa ungaselanga kanti uyazeyelisela. Make ndikuxelele umsebenzi wotywala apa kulo Mahlulo wase Mnyameni kumlambo okutiwa yi Quaggas Flatte. Ngosuku lwesixenxe kule nyanga kwafika Ilawo kutiwa libulele umntu ngosuku Iwesihlanu kule nyanga kuvakala ukuba babesenkantini besela kona. Elolawu libulele elinye lalihamba nomkwe walo nomnye umfo wesosixeko, kunye nomfi lowo ekwakona. Kwati kwakufika ixesha lokuba mabagoduke wala ukuhamba umbulali basala bobabini nomfi. Ute ke umbulali nxa etetayo, wayelele enxilile, kwafika umfi wamnyatela ngonyawo esifubeni, wazake yena wavuka wabaleka wasukelwa ngumfi. Kuvakala ngati lomsebenzi bawenza benxilile, kuba lomntu ufileyo wayesele naye, ati ke omnye akuvuka ambete ngenduku nangezililangu. Kuko namanxeba emela ezintanyeni nasezintloko. Wafa ke lomntu ngemisebenzi yotywala. Nalo usekoyo ulinde ijaji. Nabo ke ubumnandi botywala. Kade kusiza into eninzi yamatyala apa ahla ngenxa yotywala. Ofuna ukuba ahlelwe zingozi uzifumana msinya ngotywala. Abanye banyatelwa nazinqwelo ngenxa yotywala; abanye abanamilenze ne ngalo ngenxa yotywala. Ndiyakugqiba ngeliti ize ningakangeli ebuyilweni bam, nditeta into endiyibonayo ukuba sesifuna ukuba nje ngama- lawu.

W. N. Somngesi.

UMBUZO WENDODANA ENTSHA KWAMANYE.

Uitenhage, August 1, 1875.

Hina madodana amatsha akowetu, ningandipe- ndulana ukuba ndinge ndibuza umbuzo otile kuni ndikwa yenye indodana entsha?

Ndolinga ukuti lombuzo wam ndiwenze lula ndibe ndisazelelela ingqondo ukuba azifani eba- ntwini; kanjako ndoti emva kokuba ndiwubuzile lombuzo ndilinge nokuwupendula, ndibe ke ukwenje njalo oko ndingasongi mpendulo yamntu.

Nangu ke umbuzo warn. Njengokuba singa- madodana ase zikuleni nje singaba konzi be Nkosi nje, (xa nditshoyo ndiquka yonke into eyindodana yase Sikuleni, nokuba lilungu na e Tyalikeni nokuba asililo), ke simazi nje ukuba u-Tixo nguye ongu Yehova, sitanda nokuba sibizwe nge ngama lake, kutiwe singamatixo, yiyipina indawo esiposisa kuyo? He nditi lilipina eli nqanam simana ukubuya ngeneno kwalo, lento siti sakupuma ukuya kusebenza ezixekweni alike kona apo u-Satana *asityikitye;* siti sakuhlala e-makaya *sibe kukona simlungeleyo* : Ewe, sifanelana sizilahlela ekuqwebeni imali, *asingene* ngayo, siti sakufuna amagama ukuba sidume, sibe zinto zonantsi, *angene* apo kanye u-Satana. Azade ati kaloku ukumncamisa ale sakuqweba imfundo. Woyiyeka indodana ifunde, hai; ayonwabele lonke ixesha abonayo ukuba ayikafuneki, ale yakuqala ukufun’ ukuqabuka nokucubeka atukusuka ayidyobadyobe eludakeni abete ibe yinunu leyo! Soda siyepina? sozimela pina? Nitinina nina madodana? Usatana akavumi nokuba sibe zi teacher, sifundise intsapo zobawo emakaya. Akatandi kanye ukuba sibe ngaba shumayeli belizwi le Nkosi. Akavumi ukuba sibe ngaba vangeli nokuba sibe ngaba fundisi aba bekekileyo.

Masitinina ke bakuluwa bam, ntanga zam, naba ninawa bam?

Eyam impendulo kulombuzo kwawam yile, Masifune ukwazi Umdali wetu tanci, siti sakuba simfumene sihlale kuye, woti ke yena andule ukusixbbisa ngazo izixobo aziyo yena ukuba sombinza ngazo Usatana ; ati kweyokohlo ingalo asipatise ikaka aziyo yena ukuba soti sakuti

*kotso* pantsi kwalo, ibe yonke into ayenzayo U- satana kuti yoba *lilize.*

Ngamana sati kinqi senza umqwebedu nto zakowetu, ukumsaba u-Mtyoli. (Impendulo ndo- yilendela kwase *Sigidimini).*

Isaac Williams.

Middleburg, July 10, 1875.

Ndiya buza makowetu ukuba aningeva gama kutiwa ngu Bakise na. Ndibekisa ngokukodwa kuni base Diamond.

Enye into apa kuko iqeyakazi elibulewe ngama Lau amabini. Wona ngoku alinde Umgwebi.

Kuko kanjalo no Mxosa obetwe kunene nge­nduku ngu Mlungu.

Petes Maduna.

Graaff Reinet, July 10, 1875.

Siyanazisa usizi olusihleleyo apa. Sishiywe ngu bawo wetu otandekileyo kakulu umfundisi wetu u-Joseph Kitchingman ngo Mvulo ngokuhlwa ngo Junengolwama 28, 1875. Isifo amke ngaso waye nento entloko awati amagqira alinga ukuyipazamisa ngokuyinyanga kwaba kukona ibangakumbi. Ke simpete esisifo yazinyaga ezi 18 elele. Ekulo msebenzi we Nkosi uneminyaka ema 26. Ubudala bake ube eminyaka 57 ne ntsuku 28. Kekaloku wangcwatywa ngolwa 30 ku June. Pambi kokuyiwa kungcwatywa ku- ngenwe etyalikeni yaza yazala abantu, kwada akwabiko ndawo, ubuninzi babantu bema ngapandle; kuko nabelungu, amakulu atile, pakati. Kute kanye ngexesha le 4 wakwela u-Rev. C. Murray esihlalweni sokushumayela watyila isi qendwana esitile elizwini lika Tixo, esiyelelene nokungewaba. Kubonakala ukuba upelelwe ngamandla kuba eshiywe ngumzalwana wake, kuba lawomadoda ebetembana kakulu emanyene ngotando, wabonakala efuna ukuzomeleza ukulesesha, hai kwanzima. Ubonakele eti nqumama ! elila. Lonto bazalwana ayinakutelwa nqa, kuba bonke bebelila benkwiniza kungeko otutuzelayo omnye. Hai ke wada wanga uyomelela kancinane watandaza. Kwapunywa ukuya emangcwabeni. Abamhlope bodwa bebemakulu mabini, abantsundu bengenakubalwa. Kute kwakufikwa emangcwabeni kwavunywa iculo eliyelelene nokuncwaba, waza wafunda indawana etile emveni koko kwatandaza umfundisi wase Wesileni U- Rev. Mr. Wilson. Kulusizi bazalwana, sishiywe ngu bawo wetu, tandazelani iremente eshiywe ngu Mfundisi wayo. Hai yena ngokwake wasishiya neliti ndinishiya emandleni ka Tixo nase lizwini lamandla ake.

A. Tselanyane.

ECWECWENI EBATENJINI.

Mhleli wendaba ndicela ukuba undifakele la- mazwana epepeni, Yavulwa ke indlu yase Cwecweni ngo 16 ka June 1875, (Icwecwe sisikolwana esipantsi komfundisi u-Rev. P. Hargreaves.) Abantu base Mgwali benza into emangalisayo kuba basuke bati ukuhamba benza lento ifana nokuhlangabeza inkosi, ingulowo enga angayibona, basuke bati ukushiya amakaya abo, kwasala umva ngati kusenxuweni, kuba kwasala abantwana bodwa, bashiya bevuna nokuvuna nempahla ikatazela emasimin , akwabi ndoda inkulu akwabi mfazazana, akwabi mfana. Ndingasendisiti, umntu ongaba wasala ngongaba wayesifa, kwasuka nditeta kwati kucu. Into ke kodwa sahamba sitandabuza kakulu kuba kwaku menywe abantu bezinye indawo, kwasuka kwati ngosuku lokuba kuza kusa kuhanjwa yana imvula sabona ukuba iyakutintela isininzi sabantu abamenyiweyo. Enye into lite ixesha lokuvulwa kwayo lapangelelana nexesha lokuvuna, siti yenye yezinto eya tintela isininzi sabantu. Kwati kwafika Amandlambe nenkosi zawo ezimbini u-J. Garner Esq. no

Smith Mhala inkosi ya Mandlambe, ndawonye namanene akowabo. Yabetwa ke intsimbi lakufu- dumala ilanga, kuba sasi linde ukuti kuyakufika, abanye mhlaumbi. Bate abafikayo bafika sekungenwe, abase Tsomo, nomfundisi wabo. Yavulwa ngomtandazo ngu mfundisi u-Rev. P. Hargreaves, isihlalo sokuyongamela satatyatwa yinkosi u-J. Garner Esq. wati ukusuka waxela inani lendlu lonke, waxela ke neliseleyo ekufunekayo ukuba lipeliswe ngoku, watshoke wanikela nge £5. Kwesuka inkosi ya Mandlambe, yati elityala seliko nje Batembu selifanelwe ukuba lifezwe watsho warola iponti £3. Sesoqaula amazwi azintloko odwa asiyikuba sapika nakuntyuntya kwabantu entlanganisweni. Kwesuka u-Mr. Smith Poswa, wati yinina Batembu yekani imali yinto yabafazi leyo. Nikani kwizinto ezinkulu eziha- mbayo ezinje nge nkomo, watsho warola inkabi yenkomo, ne £2.11s. Wema umfo wase Batenjini u-Saulusi Pantshwa wati, siya kudubula nge nkanunu tina, watsho waxela izinto ezinkulu azirolayo, wanika inkomo nezinye izinto. Kusuke u- Simone Ngwetyana warola £4. Kwesuka u-K. Madikane warola £5. usuke u-P. Yenzela wati madoda msani ukulicuntsa ityala malipele sigoduke, watsho umfo wase Batenjini wati siyakurola tina, warola iponti £8. Andinakubagqiba, sendinqumla apo kuba naba ndibabalileyo bapindapi- nda ukunikela pezu kwale bayirolayo. Wasuka wateta umntu ngokuti malipele ityala lalendlu, wayidiliza ke kwawa zinkomo kwawa mali endingabanga nakuba ndiyigcine ihlale entlokweni yam. Barola benza into ende. Bate kaloku emzuzwini ababi sateta asuke umntu ayise, wada, walenza umntu lalide ilizwi wati, kuhle ke siqonde ukuba kunjanina, wati akubala umntu wati lipelile sekude kwako, engapandle egqitileyo; basuka babonakala ukuba abantu abatandi ukugoduka nayo imali, umntu asuke afumane ayise imali noko sekusitiwa ityala lipelile. Anditeti nto ngo Njikelana, intloko yaba nga tetanga umfo oqale kwase kuqaleni wesa imali kwakupela lada lasuka lapela ityala, umfo osuke wati ukukangeleka nxa awenzayo lomsebenzi wangati uwusongele, ukuba kode kuti kupi kube kupina. Ngumfo osuke waqumba ngati iyahlabana. Mandingapiki nezinto ezenzekayo lomini, sendigqiba ilizwi libe linye elisuke lafika entliziyweni yam, leli lokuba kaloku uhlanga luyazinikela emsebenzini ongowecala lika Tixo ngokuzalisekileyo. Imali eyayise lityala mhla kwavulwa yayi £165, yaza ehlanganisiweyo yaba £174. Ityalike yona ibe idle £320.

P. Matyolo.

OLAHLEKELWEYO.

Gxulu Station, July 25, 1875.

Nkosi yam, Mhleli we *Sigidimi* ndincede undi- fakele lemigcana epepeni lamanene. Ndingola- hlekelwe ngamahashe ngosuku lokuqala ku July ngomhla wesine evekini; alahleke E-Nqamakwe. Lamahashe mabini, yinkab’efosi enekolo ebunzi. Ukupawulwa kwalo licandwe indlebe, linentsumpa ke pakati endlebeni. Elinye yinkatyana ebomvana ene kolwana ebunzi. Ubudala balo buyiminyaka emine. Enye indawana ungati ukuba uligqalile ubone ibalana elimhlotshana enqineni langasemva.

Kivit Swaartboy.

Rabula, July 6, 1875.

Nkosi yam kwakungovuyo olukulu endati nda- lesesha incwadana yabazalwana base Kamastone ye *Sigidimi* sika May. Nditi makowetu ase Kamastone yinina ukuba nibuye nganeno, nilinani elingaka lokwenza into. Nditi intloko yento niyiyekile : yile yokuba ngeni fungele ukuba intombi zenu aziyi kwendela kubantu abalukileyo ; nifungele ukuba niya kuzinika kumntu ongalukanga.